പച്ചക്കറിത്തൈകളും വിത്തും വിതരണം ചെയ്തു പെരുമ്ബാവൂര്: ഒക്കല് സഹകരണ ബാങ്ക് പെരുമ്ബാവൂര് സെന്ട്രല് റോട്ടറി ക്ലബുമായി സഹകരിച്ച് ബാങ്കിലെ പഴം പച്ചക്കറി സ്വാശ്രയ ഗ്രൂപ്പുകള്ക്ക് സൗജന്യമായി പച്ചക്കറിത്തൈകളും വിത്തും വളവും വിതരണം ചെയ്തു. സഹകരണ സംഘം ജോയിന്റ് രജിസ്ട്രാര് കെ. സജീവ്കര്ത്ത വിതരണോദ്ഘാടനം നിര്വഹിച്ചു. ബാങ്ക് പ്രസിഡന്റ് ടി.വി. മോഹനന് അധ്യക്ഷത വഹിച്ചു. റോട്ടറി ക്ലബ് ഗവര്ണര് രാജശേഖരന് ശ്രീനിവാസന്, വൈസ് പ്രസിഡന്റ് കെ.പി. ലാലു, ഭരണ സമിതി അംഗങ്ങളായ കെ.ഡി. ഷാജി, പി.ബി. ഉണ്ണികൃഷ്ണന്, വനജ തമ്ബി, ടി.പി. ഷിബു, ഗൗരി ശങ്കര്, കെ.ഡി. പീയൂസ്, സെക്രട്ടറി റ്റി.എസ്. അഞ്ജു, റോട്ടറി ക്ലബ്ബ് ഭാരവാഹികളായ ഹരികൃഷ്ണന്, വിവേകാനന്ദന്, ബിനോയ് ജോസഫ്, ടി.പി. അനില് തുടങ്ങിയവര് പങ്കെടുത്തു.